stanford-oval/wikipedia huggingface dataset:
Diego Buonanotte

| 0 | 1 | 2 |
| --- | --- | --- |

Henkilötiedot
Koko nimi: Diego Mario Buonanotte Rende
Syntymäaika: 19. huhtikuuta 1988 (ikä 36)
Syntymäpaikka: Teodelina, Argentiina
Pelipaikka: hyökkäävä keskikenttäpelaaja
Pituus: 157 senttimetriä 
Seura
Seura: Granada
Pelinumero: 12
Junioriseurat
2001–2006: River Plate
Seurat
| Vuodet | Seura | O (M) |
| 2006–2011 2011–2013 2013– | River Plate Málaga Granada | 109 (26) 19 (1) 9 (1) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2013.
Diego Mario Buonanotte Rende (s. 19. huhtikuuta 1988 Teodelina, Santa Fe, Argentiina) on argentiinalainen jalkapalloilija. Hän edustaa espanjalaista Granadaa ja on pelipaikaltaan hyökkäävä keskikenttäpelaaja.
Seurajoukkueura

Buonanotte teki ensiesiintymisensä River Platen edustusjoukkueessa 9. huhtikuuta 2006 ottelussa Institutoa vastaan. Ensimmäisen maalinsa hän teki joukkueessa 7. lokakuuta 2007. River Platen silloinen päävalmentaja Daniel Passarella valitsi Buonanotten joukkueen avauskokoonpanoon pelattavaan "Superclásicoon", jossa vastaan asettui paikallisvastustaja Boca Juniors. River Plate vei ottelun lopulta nimiinsä numeroin 2–0, jossa Buonanotte kuului joukkueensa avainpelaajiin. Hän oli mukana voittamassa myös vuoden 2008 syyskauden (Apertura) mestaruutta.
Seurajoukkueura > Auto-onnettomuus

Joulukuussa 2009 Buonanotte joutui onnettomuuteen menetettyään autonsa hallinnan moottoritiellä. Hän sai itse tapahtumasta useita vammoja, mutta hänen kolme kyydissä ollutta ystäväänsä menehtyivät kaikki. Buonanottella oli käytössään hänen isänsä Peugeot 307-merkkinen henkilöauto, jolla ystävykset olivat palaamassa illanvietosta. He ajoivat pitkin moottoritietä, kunnes hän menetti autonsa kontrollin, jonka seurauksena se suistui ulos tieltä ja törmäsi lopulta puuhun. Onnettomuus tapahtui noin 15 kilometrin päässä Clementinan kaupungista. Buonanotten sanottiin olleen tajuissaan, kun hänet autettiin pois kolaroidusta autosta, mutta myös pahoin loukkaantunut.
Myöhemmin sairaalassa Buonanottella kerrottiin murtuneen oikea olkaluu ja solisluu sekä hänen oikea keuhkonsa oli ruhjeutunut. Lääkäri sanoi Buonanotten tilan olleen vakaa, mutta hänen oli saatava tehokasta hoitoa sekä hänet oli säilytettävä tarkkailun alaisena. Hänet autosta pois auttanut palomies Guillermo Fernández kertoi Buonanotten sanoneen hänelle kolarin olleen oma vika ja että hän oli itse menettänyt autonsa hallinnan.
Seurajoukkueura > Paluu kentälle

Hänen toipumisensa tapahtui kuitenkin ennustettua nopeammin, joka oli noin seitsemän kuukautta, ja hän palasi takaisin pelikentille 17. huhtikuuta 2010 ottelussa Godoy Cruzia vastaan. Vajaa kaksi viikkoa myöhemmin 30. huhtikuuta 2010 hän teki ensimmäisen maalinsa onnettomuuden jälkeen ottelussa Vélez Sarsfieldia vastaan.
Seurajoukkueura > Málaga

14. tammikuuta 2011 Buonanotte teki viisivuotisen sopimuksen espanjalaisseura Málagan kanssa. Hänestä maksettiin noin 4,5 miljoonan euron siirtokorvaus. Hän siirtyi seuraan kuitenkin vasta kesällä.
Aiheesta muualla

Diego Buonanotten tilastot BDFutbol-sivustolla (englanniksi)
Diego Buonanotten tilastot FútbolXXI-sivustolla (espanjaksi)
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Gabriele Bischoff

| Gabriele Bischoff |
| --- | --- |

Euroopan parlamentin jäsen
 2.7.2019–  
Ryhmä:  S&D-ryhmä
Henkilötiedot
Syntynyt: 4. tammikuuta 1961 (ikä 63) Bad Wildungen, Länsi-Saksa
Kansalaisuus:  saksalainen
Tiedot
Puolue:  Saksan sosiaalidemokraattinen puolue
Gabriele Bischoff (s. 4. tammikuuta 1961 Bad Wildungen, Länsi-Saksa) on saksalainen poliitikko. Bischoff edustaa sosiaalidemokraattista puoluetta. Bischoff on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Petra Kammerevert

| Petra Kammerevert |
| --- | --- |

Euroopan parlamentin jäsen
 14.7.2009–  
Ryhmä:  S&D-ryhmä
Henkilötiedot
Syntynyt: 1. kesäkuuta 1966 (ikä 58) Duisburg, Länsi-Saksa
Kansalaisuus:  saksalainen
Tiedot
Puolue:  Saksan sosiaalidemokraattinen puolue
Aiheesta muualla
www.kammerevert.eu/html/17896/welcome/Home.html
Petra Kammerevert (s. 1. kesäkuuta 1966 Duisburg, Länsi-Saksa) on saksalainen poliitikko. Kammerevert edustaa sosiaalidemokraattista puoluetta. Kammerevert on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa sosialistien ja demokraattien ryhmää.
Digital Video

MiniDV-kasetti
Digital Video (DV) on vuonna 1996 markkinoille tullut digitaalisen videon formaatti. DV on sekä koodekki että fyysinen magneettinauhaa käyttävä kasettiformaatti. Kasetteja on kolmea kokoa, joista pienintä ja yleisintä kutsutaan nimellä MiniDV.
"Tavallinen" DV on etupäässä kuluttajille suunnattu formaatti, mutta sen pohjalta on kehitetty ammattimaisempaan käyttöön suunnatut muunnelmat DVCAM ja DVCPRO.
Vuonna 2003 julkaistiin DV:n korvaajaksi tehty HDV, joka käytti eri koodekkia ja se oli yhteensopiva DV-kameroiden kanssa.
Muistikorttien ja SSD-levyjen kehittyminen on johtanut kasettimuodon korvaamiseen.
DV-nauha

DV määritellään IEC 61834 standardissa. DV-nauhalla videon tallennusnopeus on 35,5 Mbit/s. Varsinaisen videokuvan osuus datasta on 25 Mbit/s. Loput on varattu äänelle, aikakoodeille, virheenkorjaukselle ja kameran asetustiedoille.  DV-kasetti voi sisältää myös muistia, johon jotkut kamerat osaavat tallentaa esimerkiksi otsikoita tai tekstejä.
Kuten useimmista muistakin SDTV-tarkkuuden videoformaateista, myös DV:stä on olemassa PAL-versio (resoluutio 720×576 pikseliä, 50 kuvaa sekunnissa) ja NTSC-versio (resoluutio 720×480 pikseliä, 59,94 kuvaa sekunnissa).
DV-koodekki

DV-koodekki on teknisesti lähellä DVD-videolevyissä käytettävää MPEG-2-pakkausmuotoa. Sen tavoitteena on kuitenkin toimia mahdollisimman laadukkaana ja editointikelpoisena raakataltiona, ja siksi jokainen kuva pakataan erikseen. Haittapuolena ratkaisussa on suuri tilantarve esimerkiksi DVD-videoon verrattuna. DV-koodekki käyttää pakkaukseen kahta menetelmää: väri-informaatio pakataan ensin ns. chroma subsampling -menetelmällä (4:2:0 tai 4:1:1), minkä jälkeen data pakataan esimerkiksi DCT-algoritmilla pakkaussuhteessa 5:1.
DV-koodekilla pakattua videota voidaan tallentaa DV-kasetin sijaan myös suoraan kameran tai tietokoneen muistiin, erilliselle muistikortille tai kirjoitettavalle CD-, DVD- tai MiniDVD-levylle.
Versiot

DVCPRO, tunnetaan myös nimellä DVCPRO25 on Panasonicin vuonna 1995 julkaisema DV-versio uutislähetyksen (engl. electronic news gathering) tekoa varten. Tärkein ero alkuperäiseen on lukittu audio-raita, joka estää synkronointivirheet.
DVCAM on Sonyn vuonna 1996 julkaisema DV-versio, jossa on myös lukittu audio-raita.
DVCPRO50 on Panasonicin vuonna 1997 julkaisema versio elokuva-alalle. DVCPRO50 videon tallennusnopeus on 50 Mbit/s. Sony julkaisi DVCPRO50 yhteensopivat Digital Betacam ja MPEG IMX digitaalinauhat vuosina 1993 ja 2001.
DVCPRO Progressive on Panasonicin julkaisema versio uutis- ja urheilulähetyksiä, sekä elokuvia varten. Tämä korvattiin myöhemmin DVCPRO HD:lla.
DVCPRO HD, tunnetaan myös nimellä DVCPRO100 on ensimmäinen HD tason DV-formaatti. Sen videon tallennusnopeus voi olla niinkin alhainen kuin 40 Mbit/s kuvattaessa 24 kuvan sekunttinopeudella, tai niinkin korkea kuin 100 Mbit/s kuvattaessa  60 kuvan sekunttinopeudella. Sillä voidaan kuvata resoluutioita 960x720 720p, 1280x1080 1080/59.94i ja 1440x1080 1080/50i. HDSDI-yhteensopivuutta varten videota skaalataan ylöspäin tarvittaessa.
Aiheesta muualla

Wikimedia Commonsissa on kuvia tai muita tiedostoja aiheesta .
Adam Wiltin DV:n tekniikkaan keskittynyt sivusto
Rinnakkain DVCAM L, DVCPRO M ja MiniDV nauhat.
DVCAM yhteensopivuusmerkki
Disney Magic

| Disney Magic |
| --- | --- |
 Disney Magic Cabo San Lucasissa Meksikossa.
Tyyppi:  Risteilyalus
Lippuvaltio:  Bahama
Kotipaikka:  Nassau
IMO-numero:  9126807
MMSI-numero:  308516000
Tunnuskirjaimet:  C6PT7
Omistaja:  Disney Cruise Line
Rakennustelakka:  Fincantieri - Cantieri Navali Italiani S.p.A, Marghera, Italia
Vesillelasku:  1998
Tekniset tiedot
Pituus:  294 m
Leveys:  32 m
Syväys:  8.1 m
Bruttovetoisuus (GT):  83,000
Nopeus:  21.5 kn
Hyttejä:  2,400
Miehistö:  945
Lähteet:  Marine Traffic  DCL/Magic Disney Magic onboard specs
Disney Magic on Disney Cruise Line -varustamon omistama risteilyalus. Se on rakennettu Fincantierin telakalla Margherassa Italiassa, ja se teki neitsytmatkansa 30. heinäkuuta 1998. Laiva rakennettiin kahdessa osassa eri telakoilla, joissa valmistuneet puolikkaat hitsattiin yhteen. Disney Magic on ensimmäinen Disney Cruise Linen omistama risteilyalus.
Disney Magicistä maksettiin vuonna 2008 vilkkaasti liikennöidyn Panaman kanavan läpi purjehtimisesta silloinen ennätyssuuri käyttömaksu 331 200 dollaria.
Risteilyt ja kohteet

Disney Magicin kotisatama on Floridassa Port Canaveral, josta se tekee seitsemän yön risteilyjä muun muassa Pohjois-Amerikan eteläkärjessä sijaitsevaan Key Westiin, Meksikon Cozumeliin, Grand Caymanille, Saint Martinille ja The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa.
Kesäisin Disney Magic ylittää Atlantin valtameren, jolloin risteilyt suuntaavat eri puolille Eurooppaa, kuten Barcelonaan, Roomaan, Mallorcalle, Osloon, Tukholmaan, Helsinkiin ja Pietariin.
Risteilyt ja kohteet > Varustelu

Laivassa on:
neljä uima-allasta, joista kolme yleistä ja yksi miehistölle
koripallokenttä
kuntoilukeskus ja kylpylä
juoksurata
teattereita
matkamuistomyymälöitä
useita ravintoloita sekä
yökerhoja ja baareja.
Peter Cullen

| Peter Cullen |
| --- | --- |
 Cullen vuonna 2020.
Henkilötiedot
Koko nimi:  Peter Claver Cullen
Syntynyt: 28. heinäkuuta 1941 (ikä 83) Montreal, Québec
Kansalaisuus:  kanadalainen
Näyttelijä
Aktiivisena:  1967–
Merkittävät roolit:  Optimus Prime (The Transformers ja Transformers-elokuvasarja) Ihaa (Nalle Puhin uudet seikkailut)
Aiheesta muualla
IMDb 
Elonet
Peter Claver Cullen (s. 28. heinäkuuta 1941 Montreal, Québec) on kanadalainen ääninäyttelijä, joka tunnetaan parhaiten ääniroolistaan Optimus Primena 1980-luvun piirrossarjasta The Transformers ja myöhemmin Transformers-elokuvasarjasta. Hän oli myös Predatorin äänenä elokuvassa Predator – saalistaja.
Biografia

Cullen opiskeli näyttelemistä National Theatre School of Canada -teatterikoulussa, josta hän valmistui vuonna 1963. Uransa alkuvuosina Cullen oli mukana eri televisiosarjoissa ja radio-ohjelmissa, kuten The Buddies, Comedy Café, The Sonny and Cher Comedy Hour ja Down Home Country.
Biografia > Ääninäyttelijänä

Ääninäyttelijäksi Cullen päätyi muutettuaan Los Angelesiin jolloin hänen agenttinsa kertoi käyttävänsä aikaa Culleniin sataprosenttisesti mikäli Cullen ryhtyisi vain ääninäyttelemään. Tämän jälkeen Cullen on esiintynyt useissa piirretyissä erityisesti 1980-luvulla, joista ensimmäinen oli Mighty Man & Yukk vuonna 1979. Ohjelma oli osa The Plastic Man Comedy/Adventure Show’ta, jota esitettiin ABC:llä vuosina 1979–1981. Hän esitti ystävänsä Frank Welkerin kanssa sarjan päähahmoja. Sarjan jälkeen Cullen teki useita sivurooleja Smurffeihin vuosien 1981–1989 aikana. Sarjan aikana Cullen lainasi ääntään Ritari Ässästä tutun KITTin pahikselle KARRille vuonna 1982. Lisäksi hän teki sivuääniä The Scooby and Scrappy-Doo Puppy Hour -animaatiosarjaan, sekä toimi Sour Pussin äänenä Pac-Manissä ja muun muassa Hulkin äänenä Spider-Man and His Amazing Friendsissä. Sittemmin Cullenin tunnetuin äänirooli on Optimus Prime vuodelta 1984 The Transformersissa, jonka roolissa hän oli vuoteen 1987. Tänä aikana Cullen oli mukana myös sarjaan perustuvassa elokuvassa The Transformers: The Movie. Hän teki sarjassa useiden muiden hahmojen ääniä, kuten Ironhiden, Slugslingerin, Nightstickin ja Wingspanin. Samaan aikaan The Transformers -sarjan kanssa Cullenin ääntä kuultiin myös animaatiosarjassa Voltron: Defender of the Universe, jossa hän toimi kertojan lisäksi komentaja Hawkinsin äänenä. Vuonna 1985 Cullen teki myös sivuääniä Jetsoneihin ja oli samalla myös Action Forcessa Airbornen, Nemesis Enforcerin ja Zandarin ääninä.
1980-luvun lopulla Cullen sai agenttinsa kehotuksesta roolin elokuvaan Predator – saalistaja. Hänen tehtävänsä oli luoda ääni elokuvan pääroistolle Predatorille ja sai idean äänestä, joka kuulostaa molukkiravulta. Cullen ei aluksi suostunut tekemään ääntä elokuvaan, koska oli aikaisemmin loukannut äänihuulensa tehdessään kurkkua rasittavia ääniä vuoden 1976 King Kong -elokuvaan. Elokuvan jälkeen Cullen teki useita äänirooleja Walt Disney Television Animationin tuottamissa animaatiosarjoissa, kuten Ankronikka, jossa hän oli yhtenä Karhukoplan äänistä, amiraalien Grimitzin ja Grimmacen ääninä, sekä Kummikarhuissa valloittaja Kerwin äänenä. Samalla Cullen oli myös mukana animesarjassa Sapeliratsastaja, jossa hänellä oli useita rooleja, kuten kertojan, sekä sarjan antagonisti-Nemesiksen rooli. Cullen oli mukana myös 1980- ja 1990-luvun suositussa animaatiosarjassa Turtles – mutanttikilpikonnat, sekä lyhyeksi jääneessä Dino-Ridersissa vuonna 1988. Cullenin toinen merkittävä rooli oli Ihaa, jonka roolissa häntä on kuultu vuodesta 1988 lähtien, kun Nalle Puhin uudet seikkailut -animaatiosarja alkoi. Vuonna 1989 Cullen oli mukana Tikun ja Takun pelastuspartiossa, jossa hänellä oli ensimmäisissä jaksoissa rooli Jaska Juustolan äänenä ja sittemmin laihan keltaisen katukissa-Mepsin äänenä.
Biografia > Ääninäyttelijänä > 1990- ja 2000-luvuilla

1990- ja 2000-luvulla Cullen teki huomattavasti vähemmän äänirooleja animaatioihin. Hän teki muun muassa sivuääniä Pilipalipiloteihin ja Tom & Jerry Kidsiin vuosina 1990–1993. Lisäksi Cullen toimi Mantusin äänenä The Pirates of Dark Waterissa vuosina 1991–1993 ja oli Ihaan äänenä elokuvissa Nalle Puh ystävää etsimässä (1997) ja Nalle Puh – yhtä juhlaa (1999). Vuodesta 2000 lähtien Cullen on tehnyt useammin Ihaan äänirooleja animaatioelokuviin ja sarjoihin, kuten Tiikerin oma elokuva, Mikin klubi, Nasun suuri elokuva, Nalle Puh ja Möhköfantti ja Ystäväni Tiikeri & Nalle Puh. Hän oli vuonna 2005 Zanzoarin äänenä animaatiosarja Megas XLR:n jaksossa "Coop D'Etat", jossa oli mukana myös Frank Welker. Jaksossa Cullenin ja Welkerin hahmot olivat The Transformersin tavoin kilpailijoita keskenään. Hahmot tosin olivat samalla puolella, mutta taistelivat planeettansa tulevaisuuden hallitsijan paikasta.
Lähes 20 vuoden jälkeen hän uusi ääniroolinsa Optimus Primena vuoden 2007 Transformers-elokuvassa sekä elokuvaan perustuvassa videopelissä Transformers: The Game. Hän kertoi samalla Optimus Primen olevan hänen suosikkiääniroolinsa, ja luoneensa Optimuksen äänen alun perin merijalkaväessä Vietnamin sodassa sotineen veljensä äänen pohjalta. Ennen elokuvaa ja sen jälkeen Cullen on tehnyt enimmäkseen Ihaan äänirooleja Nalle Puhiin perustuvissa animaatioissa.
Transformers-elokuvan jälkeen Cullen on saanut uusia Optimus Primen roolin jatko-osassa Transformers: Kaatuneiden kosto, sekä videopeleissä Transformers: Revenge of the Fallen ja Transformers: War for Cybertron. Lisäksi hän on ollut Optimus Primen roolissa myös vuoden 2010 lopulla alkaneessa Transformers: Prime -animaatiosarjassa. Hänet huomioitiin roolistaan Daytime Emmy -ehdokkuudella.
Matalan äänensä ansiosta Cullenia on käytetty useissa elokuvien ja videopelien trailereissa, sekä televisiomainosten juontajana.
Biografia > Vapaa-ajalla

Vapaa-ajallaan Cullen osallistuu usein rodeotapahtumiin. Hän pitää erityisesti hevosista ja omistaa oman maatilan. Cullenilla on kolme lasta, joista Clay Cullen on sijaisnäyttelijä. Hänellä on myös yksi lapsenlapsi.
Filmografia > Elokuvat

| Ilmestymisvuosi | Elokuva | Rooli |
| --- | --- | --- |
| 2017 | Transformers: Viimeinen ritari | Optimus Prime / Nemesis Prime |
| 2014 | Transformers – Tuhon aikakausi | Optimus Prime |
| 2013 | Transformers Prime Beast Hunters: Predacons Rising | Optimus Prime (televisioelokuva) |
| 2011 | Transformers: Kuun pimeä puoli | Optimus Prime |
| 2009 | Transformers: Kaatuneiden kosto | Optimus Prime |
| 2007 | Ystäväni Tiikeri & Nalle Puh: Supernuuskijat pelastavat joulun | Ihaa |
| 2007 | Transformers | Optimus Prime |
| 2005 | Nalle Puh ja möhköfantti | Ihaa |
| 2004 | Nalle Puh: Kevät ja Ruu | Ihaa |
| 2003 | Nasun suuri elokuva | Ihaa |
| 2001 | Mikki Hiiren taikajoulu | Ihaa |
| 2000 | Tiikerin oma elokuva | Ihaa |
| 1999 | Nalle Puh – yhtä juhlaa | Ihaa |
| 1997 | Nalle Puh ystävää etsimässä | Ihaa |
| 1989 | Tikun ja Takun pelastuspartio | Kirby, Muldoon |
| 1989 | Hägar the Horrible | Harald Hirmuinen |
| 1989 | Vytor: The Starfire Champion | Myzor, Chief Eldor |
| 1988 | Mikin juhlashow | Wizard |
| 1988 | Rokkaava Judy Jetson | Gruff, komentaja Comsat, Bouncer |
| 1988 | Voyage of the Rock Aliens | Voice of 1359 |
| 1987 | Action Force: The Movie | Zandar, Nemesis Enforcer |
| 1987 | Predator – saalistaja | Predator (ääni) |
| 1986 | The Transformers: The Movie | Optimus Prime, Ironhide |
| 1986 | My Little Pony: The Movie | Grundle, Ahgg |
| 1986 | GoBots: War of the Rock Lords | Pincher, Tombstone, Stones |
| 1986 | Heathcliff: The Movie |  |
| 1986 | Noah's Ark |  |
| 1985 | Sateenkaari-Riti ja timanttivaras | Murky, Cassie Monster, Glitterbot, vartija, Skydancer, Slurthic |
| 1985 | Bigfoot and the Muscle Machines | Arthur Ravenscroft |
| 1984 | Riiviöt | Riiviöt, Mogwai |
| 1976 | King Kong | King Kong (ääni) |
Filmografia > Televisiosarjat

| Ilmestymisvuosi | TV-sarjat | Rooli |
| --- | --- | --- |
| 2011 | Transformers: Rescue Bots | Optimus Prime |
| 2010–2013 | Transformers: Prime | Optimus Prime |
| 2009 | Ritari Ässä | K.A.R.R. |
| 2007 | Ystäväni Tiikeri & Nalle Puh | Ihaa |
| 2006 | Winnie the Pooh: Wonderful Word Adventure | Ihaa |
| 2005 | IGPX: Immortal Grand Prix | Kertoja |
| 2004–2005 | Megas XLR | Zanzoar, Klaar |
| 2001–2002 | Mikin klubi | Ihaa |
| 2001 | The Book of Pooh | Ihaa |
| 2000 | Places of Mystery | Kertoja |
| 1994 | Hardball | Fox kuuluttaja |
| 1993–1994 | Bonkers | Abominable Snowman |
| 1991–1993 | The Pirates of Dark Water | Mantus |
| 1991 | Pienen pieni veturi | Pete |
| 1990–1993 | Tom & Jerry Kids | sivuäänet |
| 1990 | Pilipalipilotit | sivuäänet |
| 1990 | Widget, the World Watcher | sivuäänet |
| 1989–1990 | Rude Dog and the Dweebs | Winston, Herman |
| 1989 | Tikun ja Takun pelastuspartio | Meps |
| 1988–1991 | Nalle Puhin uudet seikkailut | Ihaa |
| 1988 | Kummikarhut | valloittaja Kerwin |
| 1988 | Dino-Riders | Gunner, Antor, Bomba |
| 1988–1989 | Turtles – mutanttikilpikonnat | Smash |
| 1987 | Visionaries: Knights of the Magical Light | Cindarr |
| 1987–1988 | Ankronikka | Karhukopla, amiraali Grimitz, sivuäänet |
| 1987 | Jonny Quest | sivuäänet |
| 1987 | The Real Ghost Busters | Doctor Destructo |
| 1987–1988 | Sapeliratsastaja | Kertoja, Ramrod, Nemesis, Kenraali Whitehawk, sivuäänet |
| 1986 | Foofur | Baby |
| 1986 | My Little Pony and Friends | Captain Crabnasty |
| 1986–1987 | Haamujengi | Eddie Spencer |
| 1986–1987 | Rambo ja vapauden voimat | Päällikkö Havoc, sivuäänet |
| 1986 | Sectaurs | Mantor, Skito, Toxid |
| 1985 | The Super Powers Team: Galactic Guardians | Felix Faust |
| 1985–1986 | Action Force | Airborne, Nemesis Enforcer, Zandar |
| 1985 | Sateenkaari-Riti | Murky, Monstromurk, kertoja |
| 1985 | The 13 Ghosts of Scooby-Doo |  |
| 1985 | Robotix | Boltar, Nemesis, Spiro |
| 1985–1987 | Jetsonit | sivuäänet |
| 1984–1988 | Snorkkelit | sivuäänet |
| 1984–1987 | Heathcliff & the Catillac Cats | sivuäänet |
| 1984 | Challenge of the GoBots | Pincher, Spoiler, Tank |
| 1984–1985 | Dragon's Lair | Bertram |
| 1984–1985 | Voltron: Defender of the Universe | Kertoja, Coran, kuningas Alfor, Commander Hawkins |
| 1984–1987 | The Transformers | Optimus Prime, Ironhide |
| 1983 | The Biskitts | Scratch, Fang, Dog Foot |
| 1983–1985 | Dungeons & Dragons | Venger |
| 1983–1985 | Saturday Supercade | Mario |
| 1983–1985 | ABC Weekend Specials | Earless, Pollywog's cat, Lucky, Long John Silver |
| 1983 | G.I. Joe: A Real American Hero | Airborne, Ramar |
| 1983 | Monchhichis | Shreeker, Snitchitt, Gonker |
| 1983 | Sateenkaari-Riti: San Diego Zoo Adventure | Murky Dismal |
| 1982 | Ritari Ässä | K.A.R.R. |
| 1982–1984 | Pac-Man | Sour Puss |
| 1982 | The Scooby and Scrappy-Doo Puppy Hour | Lucky |
| 1981 | Spider-Man and His Amazing Friends | Bruce Banner/The Hulk, Mysterio, Red Skull |
| 1981–1989 | Smurffit | sivuäänet |
| 1979–1983 | Scooby-Doo and Scrappy-Doo | sivuäänet |
| 1979–1980 | Mighty Man & Yukk | Mighty Man, sivuäänet |
| 1974 | The Bobbie Gentry Show | Kuuluttaja |
Filmografia > Näytelmäroolit

| Ilmestymisvuosi | TV-sarjat ja elokuvat | Rooli |
| --- | --- | --- |
| 1984 | Three's a Crowd | Urheilu juontaja, TV-näyttelijä, lentoyhtiön kapteeni |
| 1975 | Down Home Country | Luke Warm |
| 1971–1974 | The Sonny and Cher Comedy Hour | useita rooleja |
| 1970 | Prologue | Allen |
| 1970–1971 | Zut! |  |
| 1970 | Comedy Café |  |
| 1967 | The Buddies | Commander Bi Bi Latuque |
Aiheesta muualla

Voice Chasers (Arkistoitu – Internet Archive)
Haastattelu 28. huhtikuuta 2007
Haastattelu 8. kesäkuuta 2007
jasonmarkstalent.com (Arkistoitu – Internet Archive)
Anime News Network
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Israel  Yhdysvallat 
Taiteenala:  MusicBrainz 
Henkilöt:  Elonet
Sofia Saari

Sofia Saari (s. 1976 Turku) on suomalainen kuvataiteilija. Hän on valmistunut Venetsian kuvataideakatemiasta kuvanveistäjäksi vuonna 1998. Naantalissa asuva Saari on opiskellut lisäksi muun muassa Turun piirustuskoulussa, Kuvataideakatemiassa sekä Taideteollisessa korkeakoulussa, josta hän on valmistunut taiteen maisteriksi.
Näyttelyitä Saari on pitänyt Suomen lisäksi Italiassa, muun muassa Roomassa sekä Sisiliassa ja Sardiniassa. Hän on myös työskennellyt Italiassa usean vuoden ajan valokuvaajana.
Sofia Saari on tehnyt useita julkisia teoksia. Porissa sijaitsevat vuosina 2008 ja 2009 valmistuneet kaupungin perustajan Juhana Herttuan sekä presidentti Risto Rytin muistomerkit. Somerolla paljastettiin kesäkuussa 2012 seiväshyppääjä Pentti Nikulan näköispatsas.  Mikkelissä paljastettiin kesällä 2017 Georg Carl von Döbelnin reliefi
Kuvia julkisista teoksista

Juhana-herttuan patsas, 2008, Pori.
Risto Rytin rintakuva 2009, Pori.
Juhana III, 2009, Turku.
Porin VPK:n 150-vuotismuistomerkki, 2013, Pori.
Pentti Nikulan patsas, 2013, Somero.
Georg Carl von Döbelnin reliefi, 2017, Mikkeli.
Eino Leinon rintakuva, 2021, Kajaani.
Uumajansaame

| Uumajansaame |
| --- | --- |
Muu nimi:  uumajanlappi
Tiedot
Alue:   Ruotsi   Norja
Puhujia:  20
Sija:  ei 100 suurimman joukossa
Kirjaimisto:  ei kirjakieltä
Kielitieteellinen luokitus
Kielikunta:  uralilaiset kielet
Kieliryhmä:  suomalais-ugrilaiset kielet suomalais-permiläiset kielet suomalais-volgalaiset kielet suomalais-saamelaiset kielet saamelaiskielet länsisaamelaiskielet
Kielikoodit
ISO 639-2:  smi (muut saamelaiskielet)
ISO 639-3:  sju
 Ohje 
Uumajansaame (uumajansaameksi ubmejesámiengiälla) on uralilainen kieli, jota puhuvat uumajansaamelaiset. Se kuuluu saamelaiskielten länsisaamelaiseen haaraan. Sen lähimpiä sukukieliä ovat pohjoissaame, luulajansaame, piitimensaame ja eteläsaame.
Kieltä puhuu noin 20 ihmistä, ja suurin osa heistä on vanhuksia. Kieli on kuitenkin siirtynyt nuorelle sukupolvelle äidinkielenä tiettävästi ainakin yhdessä perheessä. Puhujat asuvat pääasiassa Uumajanjoen varrella Lyckselessä, Malåssa, Tärnassa ja Sorselessa.